Mestská časť Bratislava - Dúbravka

Materiál na 20. rokovanie 
Miestneho zastupiteľstva 
dňa 25. augusta 2009

Návrh na doplnenie uznesenia MZ č. 257/2008
 „Informácia o príprave projektu výstavby 52 nájomných bytov
v Mestskej časti  Bratislava – Dúbravka

Predkladá:							Materiál obsahuje:

Ing. Ján Sandtner						1. Návrh uznesenia
        starosta							2. Dôvodová správa
								3. Uznesenie MZ  č 257/08

Spracoval:

Ing. Ján Rössel
referent pre EF

august 2009

Návrh uznesenia č...../ 2009

Miestne zastupiteľstvo

A. berie na vedomie
 
1. Správu o stave projektu výstavby 52 nájomných bytov v Mestskej časti Bratislava – Dúbravka.

B. schvaľuje doplnenie uznesenia MZ č.257/2008 tak, že súhlasí :

1.	S výstavbou Bytového domu objekt. č.1 a č.2 s 52 nájomnými bytmi, ulica Pri kríži  na pozemku parcela č. 3449/2  v Mestskej časti Bratislava – Dúbravka, so spôsobom financovania predmetnej stavby s pomocou finančných prostriedkov  v štruktúre: 

 - vlastné zdroje vo výške 75% oprávnených nákladov na výstavbu 26 		    nájomných bytov v objekte č. 1,

		- dotácie z MVRR SR vo výške 25% oprávnených nákladov na výstavbu 26 		   nájomných bytov v objekte č. 1 a 25% oprávnených nákladov na výstavbu 26 		   nájomných bytov v objekte č.2,

		-  úver zo ŚFRB vo výške  75% oprávnených nákladov na výstavbu 26 			    nájomných bytov v objekte č.2.

2.	S predložením žiadosti o úver na Štátny fond rozvoja bývania vo výške 75  %  oprávnených nákladov, čo vo  finančnom vyjadrení predstavuje čiastku 871 470,15 € .

3.	So zabezpečením záväzku voči Štátnemu fondu rozvoja bývania záväzným prísľubom banky o poskytnutie  bankovej záruky.
		      
4.	S nájomným charakterom 52 bytov, ktoré sa získajú výstavbou bytového domu.

5.	So zapracovaním splátok do rozpočtu mestskej časti počas doby trvania zmluvného vzťahu 
    Mestskej časti Bratislava - Dúbravka a Štátneho fondu rozvoja bývania.

.

Dôvodová správa

	Pri posudzovaní  našej žiadosti (zo dňa 16.2.2009) na poskytnutie podpory z prostriedkov Štátneho fondu rozvoja bývania  bola Mestská časť Bratislava-Dúbravka vyzvaná o doplnenie niektorých dokladov, medzi ktoré patrí aj nové presne vymedzené  uznesenie MZ.  Z uvedeného dôvodu  sa materiál predkladá na prerokovanie.
		Protokolom  č.118805390800 zo dňa 11.7.2008 o zverení majetku hlavného mesta SR Bratislavy a s ním súvisiacich práv a povinností do správy Mestskej časti Bratislava – Dúbravka hlavné mesto SR Bratislava zverilo nehnuteľnosť  pozemok v lokalite Pri kríži, katastrálne územie Dúbravka parcela č. 3449/2, ostatná plocha o výmere m2 3010 m² . 
Zmluvou o združení podľa § 829 a ďalších paragrafov Občianskeho zákonníka uvedená nehnuteľnosť bola zverená mestskej časti za účelom zabezpečenia výstavby spoločného bytového domu s nájomnými bytmi medzi účastníkmi:
a) Mestskou časťou Bratislava – Dúbravka  a 
b) hlavným mestom SR Bratislava. 
	V tejto zmluve medzi inými podmienkami je stanovený aj spôsob zabezpečenia financovania výstavby bytového domu nasledovne:
1. dotácia MVRR SR vo výške 25% oprávnených nákladov bude poskytnutá žiadateľovi  Mestskej časti Bratislava-Dúbravka ,     	
2. o úver zo ŠFRB vo výške 37,5 % oprávnených nákladov, požiada  žiadateľ Mestská časť Bratislava-Dúbravka,
3. združené finančné prostriedky vo výške 37,5% oprávnených nákladov získa žiadateľ od Hlavného mesta SR Bratislavy.
Miestne zastupiteľstvo Mestskej časti Bratislava - Dúbravka dňa 16.9.2008 na svojom 13.  zasadnutí  prerokovalo a schválilo podmienky financovania výstavby bytového domu  v bode č. 5 : Informácia o príprave projektu výstavby 52 nájomných bytov v Mestskej časti. Bratislava – Dúbravka  a prijalo 
 
Uznesenie  MZ  č. 257/2008

Miestne  zastupiteľstvo

A. berie na vedomie
 
1. Informáciu o príprave projektu výstavby 52 nájomných bytov v M.č. Bratislava – Dúbravka
2. Informáciu o stave prípravných správ prác, Mandátnu zmluvu medzi M.č. Bratislava –
   Dúbravka a GIB, návrh Zmluvy o združení medzi hl.m. SR a M.č. Bratislava – Dúbravka

B. schvaľuje

      postup prác na realizáciu výstavby 52  nájomných bytov

	Schválené uznesenie je všeobecne formulované a nevyhovuje podmienkam pre schválenie poskytnutia podpory z prostriedkov ŠFRB. Uznesením MZ č. 257/2008 sme žiadali o dotáciu vo výške 25% oprávnených nákladov a o pôžičku vo výške 37,5% oprávnených nákladov s tým, že 37,5% oprávnených nákladov predstavovali vlastné združené prostriedky hlavného mesta SR Bratislavy. 
	 Z uvedeného dôvodu je potrebné doplniť pôvodné znenie uznesenia MZ do predloženej žiadosti podľa požiadaviek stanovených Štátnym fondom rozvoja bývania.